**Erin Helena Maureen Anttila** (o.s. **Koivisto** s. 2. heinäkuuta 1977 Helsinki) on suomalainen laulaja, säveltäjä ja sanoittaja. Hän nousi kuuluisuuteen toisena Nylon Beat -yhtyeen jäsenistä ja on julkaissut neljä sooloalbumia.

Varhainen elämä
---------------

Erin syntyi Helsingissä taustaltaan suomalaiselle isälle ja irlantilaiselle äidille. Hän sai katolisen kasvatuksen. Erinin ollessa kolmevuotias hänen perheensä muutti Irlantiin, jossa Erin aloitti ala-asteen*lähde?*. Hänen ollessaan kuusivuotias perhe muutti isän töiden perässä Helsinkiin. Erin puhuu äidinkielenään englantia, mutta oppi suomen kielen laulamalla.

Ura
---

### Nylon Beat

Kun Erin oli täyttänyt 17, hän ja Jonna Kosonen ilmoittautuivat *Kiitorata*-ohjelmaan, jossa he sijoittuivat kolmanneksi. Nylon Beat osallistui vuoden 1998 euroviisukarsintoihin kappaleella "Umm Ma Ma" ja vuonna 2000 kappaleella "Viha ja rakkaus".

Yhtye julkaisi kahdeksan albumia, joita myytiin puoli miljoonaa kappaletta.

Nylon Beatin lopetettua Erin ja hänen pitkäaikainen miesystävänsä, taustayhtyeessä kitaraa soittanut Vesa Anttila, muuttivat vuonna 2004 noin vuodeksi Wicklowiin Irlantiin, jossa Erin opiskeli musiikkia. He menivät naimisiin vuonna 2005, ja Erin vaihtoi sukunimensä Anttilaksi. Pariskunnan esikoispoika syntyi vuonna 2013, ja heinäkuussa 2015 he saivat toisen pojan. Erin oli Nelosella esitetyn Idols -laulukilpailun tuomarina Jurek Reunamäen sekä Antti Tuiskun kanssa vuonna 2017.

### Sooloura

Palattuaan Suomeen Erin aloitti soolouransa. Huhtikuussa 2008 hän julkaisi ensimmäisen englanninkielisen soolosinglensä nimeltä *Sarah*. Englanninkielisen esikoisalbumin oli tarkoitus ilmestyä syksyllä 2008, mutta levynteko venyi ja sen ilmestymisajankohtaa siirrettiin ensin syksyyn ja myöhemmin talveen 2009. Albumi valmistui, mutta Erin jätti sen julkaisematta esikoissinglen vaisun vastaanoton vuoksi. Erin päätti aloittaa levyn teon alusta ja tehdä laulunsa suomen kielellä. Ensimmäinen suomenkielinen soolosingle "Vanha nainen hunningolla" julkaistiin Warner Music Finlandin kautta 31. tammikuuta 2011. Albumi *Hunningolla* julkaistiin 25. toukokuuta 2011, ja se myi platinaa. Viimeksi mainitut levyt on julkaistu pelkällä Erin-nimellä, ja ne ovat pääasiassa Erinin itse säveltämiä ja sanoittamia.

Erin Ylisfestareilla Ylöjärvellä elokuussa 2012.
Syksyllä 2012 Erin oli mukana Nelosella esitetyssä *Vain elämää* -sarjassa, jossa seitsemän kotimaista artistia esitti toistensa kappaleita. Erinin ohjelmassa esittämä versio Cheekin "Mitä tänne jää" -kappaleesta ylitti vuonna 2013 kultalevyrajan yli 5 000 kappaleen myynnillään.

Erin vieraili Laura Närhen lokakuussa 2012 julkaistulla *Tuhlari*-albumin kappaleella "Siskoni", joka julkaistiin myös singlenä *Siskoni*. Kappale menestyi hyvin: Se oli parhaimmillaan latauslistan sijalla 9 ja radiokanavien soitetuin kappale.

Erin julkaisi toisen sooloalbuminsa *Sä osaat!* 7. kesäkuuta 2013. Albumin ensimmäinen single *Ei taida tietää tyttö* julkaistiin 15. toukokuuta. "Ei taida tietää tyttö" oli vuoden 2013 soitetuimpia kappaleita Suomen kaupallisilla radioasemilla, ja se valittiin Suomen musiikkikustantajat ry:n vuoden biisiksi 2014.

Erin julkaisi kolmannen albuminsa *Seliseli* 11. marraskuuta 2016 ja siltä julkaistiin single *Kohta hänen* syyskuussa 2016.

Erin julkaisi pitkästä aikaa uutta musiikkia singlellä "Yhtenä sunnuntaina" 22. toukokuuta 2020. Tätä seurasi 9. huhtikuuta 2021 julkaistu toinen uusi single "Niinku koko ajan". Kolmas uusi single "Anna mun rakastaa" julkaistiin 7. tammikuuta 2022. Erin julkaisi neljännen albuminsa *Miljoona vastausta* elokuussa 2022.

Diskografia
-----------

*Pääartikkeli: Erinin diskografia*
* *Hunningolla*  (2011)
* *Sä osaat!*  (2013)
* *Seliseli*  (2016)
* *Miljoona vastausta*  (2022)

Lähteet
-------

1. ↑  Erin Itä-Helsingistä.  *Matkaan -lehti*, 2012, nro 1.  VR. Arkistoitu 5.10.2013. Viitattu 4.10.2013.
2. ↑  Tervo, Toni: Pääsiäishaastattelussa katolilainen Erin Anttila – "Lapsena keksin rippipapille päästäni asioita" *Länsiväylä*. Viitattu 26.3.2019.
3. ↑  Laulaja Erin Anttila: "Uskoin pukkiin ärsyttävän pitkään" *Meillä kotona*.  10.12.2012. Viitattu 26.3.2019.
4. 1 2 3  Erin Anttila oppi suomen kielen laulamalla *www.apu.fi*.  12.12.2013. Viitattu 17.9.2021.
5. ↑  Nylon Beatin Erin muutti Irlantiin *Stara*.  6.10.2004. Viitattu 14.12.2006.
6. 1 2  Nylon Beatin Erin naimisiin *Stara*.  22.8.2005. Viitattu 14.12.2006.
7. ↑  Facebook: Erin 25. elokuuta 2013 kello 11:54 *Facebook*. Viitattu 25.8.2013.
8. ↑  Tanja Kröger: Seiska: Erin synnytti toisen pojan *Iltalehti*.  14.7.2015. Viitattu 14.7.2015.
9. ↑  Erin – Biografia *Erin*. Viitattu 11.7.2012.
10. 1 2  Erin teki kaksi levyä julkaistakseen yhden *Facebook*.  27.5.2011. Viitattu 27.1.2019.
11. ↑  Erin Anttila julkaisee ensimmäisen oman sooloalbuminsa. *Warner Music Finland*.  Arkistoitu 20.9.2011. Viitattu 11.7.2012.
12. ↑  Erinille platinaa - katso kesän keikkapaikat. *Iskelmä*.  Arkistoitu 14.6.2012. Viitattu 11.7.2012.
13. ↑  Kulta- ja platinalevyt: Erin. Musiikkituottajat.  Arkistoitu 20.8.2014. Viitattu 28.3.2014.
14. ↑  The Good, The Bad, The Charts - Finnish Airplay Chart - Week 49. *The Good, The Bad, The Charts*. Viitattu 3.1.2013.
15. ↑  Suomen virallinen lista: Laura Närhi – Siskoni (feat. Erin). Musiikkituottajat.  Arkistoitu 18.4.2015. Viitattu 28.3.2014.
16. ↑  Kaiku Entertainment – Erin. *Kaiku Entertainment*.  Arkistoitu 14.9.2013. Viitattu 14.5.2013.
17. ↑  Erin 13. toukokuuta 2013 kello 13:34 *Facebook*. Viitattu 14.5.2013.
18. ↑  Kotimainen musiikki valloitti vuoden 2013 soitetuimpien kappaleiden listojen kärkipaikat. *Teosto*.  14.7.2014.  Arkistoitu 12.8.2016. Viitattu 17.9.2019.
19. ↑  Erinin "Ei taida tietää tyttö" valittiin vuoden biisiksi.  25.9.2014.  Arkistoitu 4.3.2016.
20. ↑  Musiikkikustantajat palkitsivat suomalaisia musiikintekijöitä.  26.9.2014.  Arkistoitu 7.11.2016.
21. ↑  Eriniltä uusi single torstaina - albumi julkaistaan marraskuussa.  14.9.2016. Warner Music Finland.  Arkistoitu 17.10.2016. Viitattu 7.11.2016.
22. ↑  Hyyppä, Emma: Yle Olohuoneessa esiintyvä Erin häkeltyi uutuusbiisinsä räjähdysmäisestä suosiosta  27.5.2020. Yle. Viitattu 19.5.2022.
23. ↑  Erin julkaisee uuden singlen Niinku koko ajan - "Tarinassa on kuitenkin ehdottomasti onnellinen loppu" *findance.com*.  7.4.2021. Viitattu 19.5.2022.
24. ↑  Levyarvostelu | Erinin debyyttilevyllä oli harvinaisen suorasukainen laulu ikääntyneen naisen seksistä: Uutuudella lausutaan sana vagina, mutta kokonaisuus on nyt väkinäinen *Helsingin Sanomat*.  23.8.2022. Viitattu 23.8.2022.
25. ↑  Erin : Seliseli *Levykauppa Äx*. Viitattu 26.4.2021.

Aiheesta muualla
----------------

* Kuvia tai muita tiedostoja aiheesta **Erin Anttila** Wikimedia Commonsissa

* Haku: Erin Koivisto *Ylen Elävä arkisto*.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Taiteenala | 
* MusicBrainz

 |
|  |
| Henkilöt | 
* Ritva
	+ 2
* Elonet
* Yle

 |
|  |
| Muut | 
* Europeana

 |

 |